钦定古今图书集成/历象汇编/乾象典/第037卷 > 《罗雅谷月离历指》 > 月平行圈图
## 钦定古今图书集成/历象汇编/乾象典/第037卷 > 《罗雅谷月离历指》 > 月平行圈图

月平行圈图说

平行圈者，太阴全天表里二球之中圈也。与地同心，
为本轮心平行之轨道，故名“负小轮圈。”其行顺七政
右旋。〈自星纪至元枵也〉其界有三：

第一，以节气为界，如冬至、春分等。〈或以宫次〉一，日行一十
三度一十分三十五秒○一微，为月之距节平行分。
〈止右旋一行〉满一周得二十七日三十○刻一十三分○
五秒，为交终。

第二以太阳经度为界，太阳平行经度，日五十九分
○八秒二十○微。月之日行多，太阳之日行少。以少
减多，得一日之相距一十二度一十一分二十三秒
四十九微。满一周又逐及于日，为朔策。

或会《望策○》，太阴距太阳行二十七日有奇，而一周其间太阳亦行二十七度有奇，则太阴行一周外又二十七度有奇，而逐及于日与之会，共为二十九日有奇也。

第三以正交为界，正交逆行；〈左旋〉太阴顺行。〈右旋〉一向左，
一向右，两相违背，故距交一行，谓之“杂行。”两行相并，

正交行三分一十一秒，太阴行一十三度十分三十五秒。

得一十三度一十三分，四十六秒。